Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 858/11/8811	Trebišov, 15.7.2013
EEČ : 2-69-362-2013

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 31.5.2012, spisová značka 1 Pv 858/11/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 31.5.2012, spisová značka 1 Pv 858/11/8811, bola určená obvinenému skúšobná doba v trvaní 13 mesiacov.
Odôvodnenie:
	Uznesením prokurátora Okresnej prokuratúry v Trebišove sp. zn. 1 Pv 858/11 z 31.05.2012, právoplatného 08.06.2012,  bolo trestné stíhanie proti obv. XXXXX a obv. XXXXX, rod. XXXXX, stíhaných za  prečin  ohrozovania mravnej výchovy a mládeže podľa §  211 ods. 1 písm. b  Tr. zákona podmienečne zastavené a bola im stanovená skúšobná doba v trvaní  po 13 mesiacov každému z nich. Skúšobná doba u obv. XXXXX uplynula dňa 08.07.2013.

	Podľa § 217 ods. l Tr. poriadku bolo zisťované, či sa obvinený XXXXX v skúšobnej dobe osvedčil, pričom bolo zistené, že z miesta bydliska je hodnotený všeobecne a v skúšobnej dobe nebol odsúdený za trestný čin, čo je zrejmé z odpisu z registra trestov. 

	Keďže  u obv. XXXXX boli splnené podmienky,  prokurátor uznesením rozhodol o osvedčení  s tým, že právoplatnosťou uvedeného rozhodnutia nastávajú účinky zastavenia trestného stíhania v zmysle § 9 ods. l písm. e Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho oznámenia prostredníctvom tunajšej prokuratúry 
na Krajskú prokuratúru v Košiciach. Sťažnosť má odkladný účinok.

JUDr. Róbert Kuka
prokurátor